ELŐTERJESZTÉS 

Tabajd Község Önkormányzata Képviselő-testületének

2026. augusztus 26. napjára összehívott rendkívüli, nyílt ülésére

5. napirendi pont
Az előterjesztés címe és tárgya: 
Beszámoló az önkormányzati adóigazgatással kapcsolatos feladatok ellátásáról és a helyi adókból származó bevételek alakulásáról

Előterjesztő: 


Dr. Sisa András jegyző
Előterjesztést készítette:        Zámbó Tünde adóügyi ügyintéző
Tisztelt Képviselő-testület!

A helyi adók a települési önkormányzatok helyi közszolgálati feladatainak ellátásához szükséges források biztosításának eszközei, a helyi adókból befolyó összegek az önkormányzat saját bevételeinek jelentős hányadát képezik. Ennek okán az adóbevételek alakulása a helyi önkormányzati költségvetés tervezésére is befolyással bír. 

A helyi adópolitika törvényi előírásoknak megfelelő, ugyanakkor helyi sajátosságokat is figyelembe vevő kialakítása a Képviselő-testület feladata. 

Az előterjesztés mellékletét képező beszámoló célja, hogy a Képviselő-testület számára összegzést adjon Tabajd Község Önkormányzatának illetékességi területén az önkormányzati adózás rendszeréről, tapasztalatairól, valamint az adóbevételek adónemenkénti alakulásáról.

Fentiek alapján mellékletben található beszámolót terjesztem elő, és kérem a Tisztelt Képviselő-testületet a beszámoló elfogadására.

Tabajd, 2026. augusztus 19.
Tisztelettel: 
Dr. Sisa András 
         jegyző

Határozati javaslat

Tabajd Község Önkormányzata Képviselő-testületének

.../ 2026. (VIII.26.) határozata

Az önkormányzati adóigazgatással kapcsolatos feladatok ellátásáról és a helyi adókból származó bevételek alakulásáról szóló beszámoló elfogadásáról

Tabajd Község Önkormányzata Képviselő-testülete úgy dönt, hogy az előterjesztés mellékletét képező, az önkormányzati adóigazgatással kapcsolatos 2025. évi feladatok ellátásáról és a helyi adókból származó bevételek alakulásáról szóló beszámolót elfogadja.

Határidő: azonnal

Felelős: jegyző
Beszámoló

az adóigazgatással kapcsolatos feladatok ellátásról

A helyi adók rendszere és értékelése

Az önkormányzatok számára helyi adóztatási jogot, valamint a helyi adópolitika kialakítását a helyi adókról szóló 1990. évi C. törvény és az adózás rendjéről szóló 2017. évi CL. törvény biztosítja. Tabajd Község Önkormányzatának Képviselő-testülete e törvényekben kapott felhatalmazás alapján alkotta meg a helyi adókról szóló 13/2024. (XI.26.) önkormányzati rendeletét.

A Rendelet elfogadásával Tabajd Község Önkormányzatának illetékességi területén a következő adónemek kerültek bevezetésre:

Adónemek:  
I. Vagyoni típusú adók

a, Építményadó

b, Telekadó
IL Kommunális jellegű adók

                  a, Magánszemélyek kommunális adója

III. Helyi iparűzési adó

Ezen adónemekhez kapcsolódó számlákon kívül adóügyben kezeljük még:

IV. Átengedett központi adó

                 a, Gépjárműadó

V. Adók módjára behajtandó köztartozások

                a, Egyéb bevételek

                b, Idegen bevételek

VI. Egyéb

a, Késedelmi pótlék

b, Bírság

c, Talajterhelési díj

d, Illeték bevétel számla

I. Vagyoni típusú adók:
Építményadó
A helyi Rendelet alapján Tabajd Község Önkormányzata illetékességi területén 2025. január 1. hatállyal bevezette az Építményadót. Építmény az önkormányzat illetékességi területén lévő építmények közül a lakás és a nem lakás céljára szolgáló épület, épületrész. Az adókötelezettség az építmény valamennyi helyiségére kiterjed, annak rendeltetésétől, hasznosításától függetlenül. 

Az építményadó évi mértéke:

a) bel- és külterületen: 150 Ft/m2,

b) zártkertben: 300 Ft/m2.

Mentes az építményadó alól:

a) belterületen 

b) zártkertben

a magánszemély tulajdonában lévő épület vagy épületrész. 

 Adóalanyok száma: 11
       Telekadó
A helyi Rendelet alapján Tabajd Község Önkormányzata illetékességi területén 2025. január 1. hatállyal bevezette a Telekadót. Telek az önkormányzat illetékességi területén lévő beépítetlen terület. A telekadó alapja a telek m2-ben számított területe.
A telekadó évi mértéke:

a) bel- és külterületen: 15 Ft/m2,

b) zártkertben: 5 Ft/m2.
Mentes a telekadó alól:

a) belterületen 

b) zártkertben

a magánszemély tulajdonában lévő telek.

Adóalanyok száma: 8 
II. Kommunális jellegű adók
Magánszemélyek kommunális adója

A magánszemélyek kommunális adójának összege a helyi adókról szóló rendelet alapján telkenként belterületen 15.000, - Ft, külterületen nem lakás céljára szolgáló ingatlan esetén ez az összeg adótárgyanként 12.000, - Ft.

A 2021. január 01-től hatályos a helyi adókról szóló 15/2020. (XII.07.) önkormányzati rendelet 4. § (3) bekezdése szerint 50 %-ban mentes az kommunális adó megfizetése alól a belterületi, közművel nem rendelkező adótárgy.
Adóalanyok száma: 534
II. Helyi iparűzési adó
Az adó mértéke az álladó jelleggel végzett iparűzési tevékenység esetén az adó évi mértéke az adóalap 1,7 %-a. A törvényben előirt állandó jelleggel végzett ipatűzési tevékenység esetén az adó évi mértékének felső határa 2 %. 
Adóalanyok száma: 148
III. Átengedett központi adó

Gépjárműadó nem minősül helyi adónak, ennek megfelelően az adóalanyok nem a helyi rendelet, hanem a gépjárműadóról szóló 1991. évi LXXXII. törvényben meghatározott szabályok szerin kerülnek adóztatásra. Az önkormányzati adóhatóság az okmányirodától kapott havi adatszolgáltatás alapján állapítja meg az adófizetési kötelezettséget és az adók összegét.

Gépjárműadó 2021. január 1.-jével átkerült a Nemzeti Adó- és Vámhivatalhoz, az önkormányzatnak csak a 2020. december 31.-ig keletkezett adófizetési kötelezettséget kell behajtani. 

A gépjárműadó összegének 100 %-át a Magyar Államkincstár gépjárműadó számlájára, havi rendszerességgel kell elutalni.

IV. Adók módjára behajtandó köztartozások

Az adók módjára behajtandó köztartozások, más szervek által kimutatott tartozások, amelyek behajtását az adóhatóság által foganatosítható végrehajtási eljárásokról szóló 2017. évi CLIII. törvény alapján kérik az önkormányzati adóhatóságtól. 

Ezen törvény alapján már nem az Önkormányzati adóhatóságnak kell benyújtania a köztartozások nagy részét, hanem a Nemzeti Adó- és Vámhivatalnak.

 Az önkormányzati adóhatóság adószámláinak kezelése

Az adószámlák bankszámla kivonatának megérkezése után megtörténik a befizetések beazonosítása az adózókra. A bevételek és kiadások rögzítését követően, elkészülnek a pénzforgalmi naplók. Intézkedés történik a téves befizetések átfutóra helyezéséről, túlfizetések rendezéséről.

A jogszabályi kötelezettségeknek megfelelően elvégeztük a negyedévenkénti zárási munkafolyamatokat, azt követően megküldésre került az adatszolgáltatás a Magyar Államkincstár részére.

Megtörtént az egyenlegértesítők kiküldése valamennyi adózónak:

- 2025. I. félévről március 1-ig (fizetési határidő március 18.)

- 2025. II. félévről szeptember 1-ig (fizetési határidő szeptember 15.)

Mindkét alkalommal a befizetéshez szükséges csekkek is postázásra kerültek.

Adóhatósági feladatok (kivetések, határozatok kibocsátása, felszólítások, értesítések, hatósági bizonyítványok, igazolások kiadása, letiltások), adatszolgáltatási kötelezettségek határidőre teljesültek.
Adónemenként megkezdődött a hátralékosok felülvizsgálata, amelynek első lépése a behajtási cselekmények foganatosítása. A hátralékosok munkahelyre vonatkozó adatait megkérjük a NEAK-tól, hogy a fennálló tartozás munkabérből való letiltását a munkáltatónál kezdeményezni lehessen. Ha az adózó munkahellyel nem rendelkezik, a bankszámla adatok lekérésére kerül sor, melynek során az összes pénzintézetet meg kell keresni. Amennyiben az adós bankszámlával rendelkezik, inkasszót (azonnali beszedési megbízást) kell benyújtani.

A vállalkozók esetében is beszedési megbízást küldünk, de sok esetben sorba állítás során sem utalnak, vagy egyszerűen az a válasz, hogy nincs a vállalkozó számláján pénz. Az iparűzési adónál az évek során felhalmozódott hátralék és pótlék összegének sok esetben az az oka, hogy bejelentkeznek tabajdi telephelyre aztán semmi más elérhetőségük nincs a számlaszám felkutatása sem vezet eredményre. 

Egyebek

A 2017.év elejétől bevezetésre került az un. „ONKADO” könyvelési program helyett az un „ASP” program. Ez az első évben a tanulási időszakban nem könnyítette meg az adóügyi ügyintézők munkáját. Folyamatos program módosítással igyekeznek a program fejlesztői felzárkózni a felhasználói igényekhez.

2022. decemberében új programot kaptunk, mely még fejlesztés alatt van, a mai napig bizonyos menüpontok nem vagy hibásan működnek, így a napi munkát meglehetősen megnehezíti. Rengeteg hibajegyet, képernyőfotót kell feltennünk a megadott felületre, hogy a fejlesztők folyamatosan tudják javítani a hibákat. Bízunk benne, hogy hamarosan működőképes programot kapunk, ami lehetővé teszi, hogy a napi munkát folyamatosan el tudjuk végezni.
Tabajd, 2026. 05. 07.








               Zámbó Tünde









adóügyi ügyintéző

 A helyi adóból származó bevételek alakulása 2025.12.31-ig

	Adónem
	Adózók száma
	Helyesbített Folyó évi terhelés
	Folyó évi bevétel
	Telj.%-ban

	Építményadó
	11
	167.328, - Ft
	199.518, -Ft
	119 %

	Telekadó
	8
	374.313, - Ft
	208.008, -Ft
	55 %

	Magánszemélyek kommunális adója
	534
	7.987.210, -Ft
	7.494.032, - Ft
	94 %

	Helyi iparűzési adó
	148
	27.504.836, - Ft
	30.372.024 - Ft


	110 %

	Talajterhelési díj
	7
	215.460, -Ft
	215.460, -Ft
	100%

	Összesen
	
	36.149.147, -Ft
	38.489.042, - Ft
	106 %


2025. évi adóbevétel átvezetések és visszautalások után költségvetésnek utalt összeg:

	Építményadó
	199.518, -Ft

	Telekadó
	208.008, -Ft

	Magánszemély kommunális adó
	7.479.031, -Ft

	Helyi iparűzési adó
	29.900.132, -Ft

	Késedelmi pótlék
	458.109, -Ft

	Talajterhelési díj
	215.460, -Ft

	
	

	Összesen:
	38.460.258, - Ft


2025. évi hátralék

	2024. évi hátralék
	7.607.791, -Ft

	2025. évi hátralék
	2.994.577, -Ft

	
	

	Összes hátralék
	10.602.368, -Ft  


